*بلوچی ءَ نوکیں دزبوج ءُ ساچشتاں نام بندگ*
انگریزی ءَ ھم شرتریں کار نہ کرتگ ، مُشک ءِ نام کمپیویٹری دزبوجے ءَ پِر کرتگ.
اَگاں چوشیں کار مہ بیت اینکس کہ چَہ ڈن ءَ گالانی اُرش بیگ ءَ اِنت زبان چیرتَر اَنت، زمانگ ءَ چوش نہ بیتگ سِٹان کپان یک یک گالے اَتکگ ءُ ھمے رنگ ءَ ابزار ءُ ساچشتانی پجیگ ءَ ….
چوش کہ کندیل چَہ یونانی زبان ءَ
بیرک ،پرچم ، تپنگ، کوتل چَہ ترکی ءَ
کیل، جماز ءُ ….چَہ تازی ءَ
بلے نی وَ گالانی ھارے ءِ ما دیمپان اِیں، اے رِد ءَ دلگوش دیگ لوٹ اِیت.
بلے ھمے کمیں اَتکگیں گالاں بہ چار مئے گال چوں لگتمال کرتگ اَنت.
ھبر مئے گپ ءِ گُٹ ءَ سوار اِنت
ھال ءَ مارا چَہ مئے جند ءِ ھال ءَ شموشکار کرتگ
بیر ک ءَ مئے دْرپش ءِ سر جھل کرتگ
کندیل ءَ مئے ڈیوا کُشتگ
کیل ءَ مئے کَچ ءُ سنجیگ پُروشتگ اَنت
جماز ءَ سوار زاھے جوڑ کرتگ
ترکانی کوتل ءَ مئے کڈّن سستگ
ءُ ما نہ زان اِیں مئے ” حق ” ءُ ” انصاف ” چی اَنت، گمان بیت کہ چَہ ” حق ءُ انصاف ” ءَ پیش اے دور سریں راج چَہ ایشاں زِبھر بیتگ ءُ ریکستانی بدواں اَتکگ ءُ سوج داتگ کہ انسانے ھست ءُ ھمے انسان ءَ حق ءُ انصاف پکار اِنت نی مئے نز ءَ مئے مردم دلوتے ءُ انسان چَہ مردم ءَ شرتر اِنت.
دری گال کہ زبانانی سر ءَ اُرش کن اَنت جاور ھمیش بیت.
#بلوچی #زبان
#کازی_ریھان